ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 64 

12 Φεβρουάριου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός γραφικών εξόδων του Προξενείου στο 

Ντέρμπαν. 1 

Καθορισμός κονδυλίων επιχορηγήσεων έτους 1993 
σύμφωνα με το δεύτερο εδάφιο της παραγράφου 8 

του άρθρου 6 του Ν. 1892/90. 2 

Χαρακτηρισμός ως ιστορικού διατηρητέου μνημείου 
του κτιρίου επί της οδού Στράτωνος 18 (διαμπερές 
προς την οδό Ραγκαβή 13) στην Πλάκα, ιδ. Χρήστου 

Βοναπάρτη και Ελένης Βούλγαρη. 3 

Συγκρότηση Υπηρεσιακών Συμβουλίων στο Υπουργείο 
Πολιτισμού και σε εποπτευόμενο από αυτό 

Ν.Π.Δ.Δ. 4 

Τροποποίηση της απόφασης συγκρότησης της Επιτρο¬ 
πής Μητρώου Εμπειρίας Κατασκευών (ΜΕΚ) (ανα¬ 
δημοσίευση). 5 

Τροποποίηση της 3382/13.2.92 απόφασης περί Συ- 
στάσεως Συνδέσμου Προστασίας και Ανάπτυξης 
Υμηττού. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΣΤ1/Μ/Φ087-10 (1) 


Καθορισμός γραφικών εξόδων του Προξενείου στο Ντέρ¬ 
μπαν. 

ΟΙ ΥΠΟΥΡΓΟΙ ΕΞΩΤΕΡΙΚΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 142 παρ. 1 του Ν. 419/76. 

2. Την υπ’ αριθ. 175/31.3.1992 απόφαση μεταβιβά- 
σεως αρμοδιοτήτων του Πρωθυπουργού στην Υφυπουργό 
Εξωτερικών. 

3. Την ϋπ' αριθ. Υ 1847/1078399/1182/0001/ 
7.8.1992 απόφαση μεταβιβάσεως αρμοδιοτήτων του 
Πρωθυπουργού και του Υπουργού Οικονομικών στον 
Υφυπουργό Οικονομικών. 

4. Το γεγονός ότι θα τεθεί σε λειτουργία το Προξενείο 
της Ελλάδος στο Ντέρμπαν, αποφασίζουμε: 

Α) Καθορίζουμε από 20.1,1993 τα γραφικά έξοδα του 
Προξενείου στο Ντέρμπαν σε δολλ. ΗΠΑ 450 το μήνα. 

Β) Από τις διατάξεις αυτής της απόφασης προκαλείται 


δαπάνη σε βάρος του Κρατικού Προϋπολογισμού ύψους 
δρχ. 1.180.000γιατοτρέχονοικ. έτος και δρχ. 1.180.000 
για καθένα από τα επόμενα οικ. έτη. 

Η ανωτέρω δαπάνη για το τρέχον οικ. έτος θα καλυφθεί 
με μεταφορά του ποσού από τον ΚΑΕ 5299 του Φορέα 
110 . 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 27 Ιανουάριου 1993 

ΟΙ ΥΦΥΠΟΥΡΓΟΙ 

ΕΞΩΤΕΡΙΚΟΝ . ΟΙΚΟΝΟΜΙΚΩΝ 

ΒΙΡΓΙΝΙΑ ΤΣΟΥΔΕΡΟΥ ΚΩΝ. ΓΙΑΤΡΑΚΟΣ 

— . ♦ ' ■" 

Αριθ. 22977 (2) 

Καθορισμός κονδυλίων επιχορηγήσεων έτους 1993 σύμ¬ 
φωνα με το δεύτερο εδάφιο της παραγράφου 8 του άρ¬ 
θρου 6 του Ν. 1892/90. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 7892/90 «Για τον εκσυγχρονισμό 
και την ανάπτυξη και άλλες διατάξεις», όπως ισχύει και ει¬ 
δικότερα το άρθρο 6 παράγραφος 8 αυτού. 

2. Τις διατάξεις του Ν. 1558/85 (ΦΕΚ 137/26.7.85 
τεύχος Α) «Κυβέρνηση και Κυβερνητικά Όργανα». 

3. Την Υ 1935/2.12.92 απόφαση του Πρωθυπουργού 
και Υπουργού Εθνικής Οικονομίας «Καθορισμός αρμοδιο¬ 
τήτων των Υφυπουργών Εθνικής Οικονομίας», αποφασί¬ 
ζουμε: 

Αρθρο 1 

1. Το συνολικό ποσό των επιχορηγήσεων που θα εγκρι- 
θούν για την υπαγωγή επενδύσεων στις διατάξεις του Ν. 
1892/90 μέσα στο έτος 1993 καθορίζεται στο ύψος των 
εξήντα (60) δις δρχ. 

2. Το συνολικό ποσό των επιχορηγήσεων της προηγού¬ 
μενης παραγράφου κατανέμετα: 

α) ποσό τριάντα (30) δις δρχ. για τις επιχορηγήσεις 
επενδύσεων των οποίων οι διαδικασίες εξέτασης και υπα¬ 
γωγής θα ολοκληρωθούν μέχρι το τέλος του πρώτου εξα¬ 
μήνου του 1993 και 

β) ποσό τριάντα (30) δις δρχ. για τις επιχορηγήσεις 
επενδύσεων, των οποίων οι διαδικασίες εξέτασης και 

υπαγωγής θα ολοκληρωθούν μέχρι το τέλος του δευτέρου 
εξαμήνου του 1993. 

Άρθρο 2 

1. Η κατανομή των πόρων της παρ. 1 του προηγούμενου 
άρθρου μεταξύ του Υπουργού Εθνικής Οικονομίας και των 
Οργάνων στα οποία έχει εκχωρηθεί το δικαίωμα υπογρα¬ 
φής αποφάσεων, σύμφωνα με το δεύτερο εδάφιο της 
παρ. 1 του άρθρου 6 του Ν. 1892/90, είναι η ακόλουθη 
(ποσά σε εκατομ. δρχ.): 


α. Υπουργός Εθνικής Οικονομίας 26.000 

(Κεντρική Γνωμοδοτική Επιτροπή) 
β. Γ ενικοί Γ ραμματείς Περιφερειών 
,(Περιφερειακές Γνωμοδοτικές Επιτροπές) 18.100 

1. Ανατολικής Μακεδονίας και Θράκης 15.000 

2. Ηπείρου 230 

3. Νήσων Β. Αιγαίου 60 

4. Δυτ. Μακεδονίας 350 

5. Κεντρικής Μακεδονίας 600 

6. Ν. Καβάλας 100 

7. Ν. Δωδεκανήσου 350 

8. Δυτ. Ελλάδας 180 

9. Στερεός Ελλάδας 140 

10. Πελοποννήσου 60 

11. Νοτίου Αιγαίου 60 

12. Κρήτης 80 

13. Ιονίων Νήσων 40 

14. Θεσσαλίας * 250 

15. Αττικής 600 

γ. Πρόεδρος ΕΟΜΜΕΧ 5.900 

(Γνωμοδοτική Επιτροπή ΕΟΜΜΕΧ) 

δ. Διοικητής ΑΤΕ 

(Γνωμοδοτική Επιτροπή ΑΤΕ) 10.000 


2. Από το συνολικό ποσό επιχορηγήσεων που κατανε- 
μήθηκε σύμφωνα με την προηγούμενη παράγραφο 1 στον 
πρόεδρο του ΕΟΜΜΕΧ (Γνωμοδοτική Επιτροπή ΕΟΜ¬ 
ΜΕΧ), α) συμπληρωματικό ποσό τριακοσίων (300) εκατ. 
δρχ. δύναται να διατεθεί για επιχορηγήσεις επενδύσεων 
που πραγματοποιούνται στην Ζώνη Λαυρεωτικής και β) 
συμπληρωματικό ποσό τριακοσίων (300) εκατ. δρχ. δύνα- 
ται να διατεθεί για επιχορηγήσεις επενδύσεων που πραγ¬ 
ματοποιούνται στη Θράκη, σύμφωνα με την παράγραφο 4. 

3. Από το συνολικό ποσό επιχορηγήσεων που κατανε- 
μήθηκε σύμφωνα με την παράγραφο 1 του παρόντος άρ¬ 
θρου στον πρόεδρο της Α.Τ.Ε (Γνωμοδοτική Επιτροπή 
ΑΤΕ) α) συμπληρωματικό ποσό τετρακοσίων (400) εκατ. 
δρχ. δύναται να διατεθεί για επιχορηγήσεις επενδύσεων 
που πραγματοποιούνται στη Ζώνη Λαυρεωτικής και β) συ¬ 
μπληρωματικό ποσό τετρακοσίων (400) εκατ. δρχ. δύνα- 
ται να διατεθεί για επιχορηγήσεις επενδύσεων που πραγ¬ 
ματοποιούνται στη Θράκη, σύμφωνα με την παράγραφο 4. 

4. Η διάθεση των συμπληρωματικών ποσών επιχορηγή¬ 
σεων των προηγούμενων παραγράφων 2 και 3 γίνεται 
αφού προηγουμένως διατεθεί από τη Γνωμοδοτική Επι¬ 
τροπή ΕΟΜΜΕΧ και ΑΤΕ αντίστοιχα το συνολικό ποσό των 
επιχορηγήσεων κάθε εξαμήνου του παρόντος άρθρου, για 
τη διάθεση του οποίου λαμβάνονται υπόψη και οι επενδύ¬ 
σεις της Ζώνης Λαυρεωτικής και της Θράκης. 


Άρθρο 3 

Τα ποσά επιχορηγήσεων που αναλογούν σε κάθε Γνω¬ 
μοδοτική Επιτροπή για τις υπαγωγές επενδύσεων, κατα- 
νέμονται μεταξύ των τομέων οικονομικής δραστηριότητας 
με την ίδια αναλογία που προκύπτει από την ποσοστιαία 
σύνθεση των αιτήσεων υπαγωγής στους παραπάνω το¬ 
μείς. Για τον υπολογισμό της ποσοστιαίας σύνθεσης, λαμ- 
βάνεται υπόψη το συνολικό ύψος των υποβαλλομένων πα¬ 
ραγωγικών επενδύσεων. 

Άρθρο 4 

Ποσά επιχορηγήσεων που δεν καλύπτονται από εγκρί¬ 
σεις επιχορηγήσεων λόγω ελλείψεως επαρκούς αριθμού 
βιώσιμων επενδυτικών σχεδίων σύμφωνα με τα κριτήρια 1 
έως και 3 της παραγράφου 2 του άρθρου 7 του Ν .1892/ 
90, κατανέμονται στο τομέα δραστηριότητας ο οποίος 
υπερτερεί έναντι των άλλων από πλευράς ύψους υποβλη- 
θεισών αιτήσεων βιώσιμων ^παραγωγικών επενδύσεων 
εντός της εξεταζομένης εξαμηνιαίας περιόδου και εμφα¬ 
νίζει επάρκεια βιωσίμων επενδύσεων. 

Άρθρο 5 

1. Σε περίπτωση που κατά τη διαδικασία έγκρισης των 
επενδύσεων από τις γνωμοδοτικές επιτροπές, το κατανε- 
μηθέν σύμφωνα με την παρούσα απόφαση ποσό επιχορη¬ 
γήσεων για το συγκεκριμένο τομέα δεν επαρκεί να καλύ¬ 
ψει τμήμα της επιχορήγησης επένδυσης, είναι δυνατή η 
έγκριση του συνόλου της επιχορήγησης της επένδυσης 
αυτής, μόνο εφ’ όσον δεν προκύπτει υπέρβαση άνω του 
10% του κατανεμηθέντος συνολικού ποσού επιχορηγή¬ 
σεων στον τομέα αυτό. 

2. Ποσά επιχορηγήσεων που μένουν αδιάθετα μετά την 
εφαρμογή των παραγράφων 2, 3 και 4 του άρθρου 2, με- 
ταφέρονται στα αντίστοιχα συμπληρωματικά ποσά επιχο¬ 
ρηγήσεων των παραγράφων 2 και 3 του άρθρου 2 της οι¬ 
κείας γνωμοδοτικής Επιτροπής για το επόμενο εξά¬ 
μηνο. 

3. Για τα αδιάθετα ποσά επιχορηγήσεων λόγω μη έγκρι¬ 
σης επένδυσης, της οποίας η επιχορήγηση ξεπερνά το 
όριό του 10% σύμφωνα με την παράγραφο 1 του παρό¬ 
ντος, εφαρμόζονται ανάλογα οι ρυθμίσεις του άρθρου 4 
της παρούσας. 

4. Ποσά επιχορηγήσεων που μένουν αδιάθετα μετά την 
εφαρμογή του άρθρου 4 και των παραγράφων 1 και 3 του 
παρόντος άρθρου, μεταφέρονται στο συνολικό ποσό επι¬ 
χορηγήσεων της οικείας Γνωμοδοτικής Επιτροπής που 
αναλογεί στην επόμενη εξαμηνιαία περίοδο. 

Άρθρο 6 

1. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 29 Ιανουάριου 1993 

Ο ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

ΚΩΝ/ΝΟΣ ΔΟΥΣΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1335 


Αριθ. ΥΠΠΟ/ΔΙΛΑΠ/Γ/3297/3890 (3) 

Χαρακτηρισμός ως ιστορικού διατηρητέου μνημείου του 
κτιρίου επί της οδού Στράτωνος 18 (διαμπερές προς 
την οδό Ραγκαβή 13) στην Πλάκα, ιδ. Χρήστου Βονα- 
πάρτη και Ελένης Βούλγαρη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ.Α/ 
26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 

ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις που 
δημοσιεύθηκε στο ΦΕΚ 50/τ.Α/11.4.91. 

2. Τη διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΧΟΠ». 

4. Όλα τα στοιχεία του φακέλλου. 

5. Την ομόφωνη (κατά την εισήγηση) γνωμοδότηση του 
Κεντρικού Συμβουλίου Νεωτ. Μνημείων με αριθμό 24/ 
24.9.92, αποφασίζουμε: 

Χαρακτηρίζουμε ως ιστορικό διατηρητέο μνημείο το 
κτίριο επί της οδού Στράτωνος 18 (διαμπερές προς την 
οδό Ραγκαβή 13 στην Πλάκα), ιδ. Χρήστου Βοναπάρτη και 
Ελένης Βούλγαρη, διότι παρουσιάζει ιδιαίτερα μορφολο- 
γικό και αρχιτεκτονικό ενδιαφέρον και παίζει καθοριστικό 
ρόλο στη διαμόρφωση του δομημένου χαρακτήρα της πε¬ 
ριοχής και της πολεοδομικής εξέλιξης στην Πλάκα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1993 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

'-φ- 

Αριθ. ΥΠΠΟ/ΔΙΟΙΚ/Α/3945 (4) 

Συγκρότηση Υπηρεσιακών Συμβουλίων στο Υπουργείο 

Πολιτισμού και σε εποπτευόμενο από αυτό Ν,Π.Δ.Δ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τα άρθρα 4, 5, 7, 8, 9 και 22 του Π.Δ/τος 611/1977 
«Περί κωδικοποιήσεως εις ενιαίον κείμενον, υπό τίτλον 
«Υπαλληλικός Κώδιξ», των ισχυουσών διατάξεων των ανα- 
φερομένων εις την κατάστασιν των υπαλλήλων του Δημο¬ 
σίου και των Ν.Π.Δ.Δ.». 

2. Το άρθρο 14 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων δη¬ 
μοσίου δικαίου των οργανισμών τοπικής αυτοδιοίκησης 


και άλλες διατάξεις». 

3. Το άρθρο 40Β του Ν. 1884/1990 «Διαρυθμίσεις στην 
έμμεση φορολογία και άλλες διατάξεις». 

4. Το άρθρο 63 παρ. 1 του Ν. 1943/1991 «Εκσυγχρονι¬ 
σμός της οργάνωσης και λειτουργίας της δημόσιας διοίκη¬ 
σης, αναβάθμιση του προσωπικού της και άλλες συναφείς 
διατάξεις». 

5. Το άρθρο 15 παρ. 1 και 2 του Ν. 2026/1992 «Ρύθ¬ 
μιση θεμάτων οργάνωσης και προσωπικού της δημόσιας 
διοίκησης και άλλες διατάξεις». 

6. Τα άρθρα 6 παρ. 1 και 29 του Ν. 2085/1992 «Ρύθ¬ 
μιση θεμάτων οργάνωσης, λειτουργίας και προσωπικού 
της Δημόσιας Διοίκησης και άλλες διατάξεις». 

7. Το άρθρο 19 του Ν. 1599/1986 «Σχέσεις κράτους - 
πολίτη, καθιέρωση νέου τύπου δελτίου ταυτότητας και άλ¬ 
λες διατάξεις». 

8. Το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις». 

9. Ταάρθρα36και43τουΠ ,Δ/τος 410/1988«Κωδικο¬ 
ποίηση σε ενιαίο κείμενο των διατάξεων της κείμενης νο¬ 
μοθεσίας, που αφορούν το προσωπικό με σχέση εργασίας 
ιδιωτικού δικαίου του Δημοσίου, των Οργανισμών Τοπικής 
Αυτοδιοίκησης και των λοιπών Νομικών Προσώπων Δημό¬ 
σιου Δικαίου». 

10. Το Π.Δ/γμα 941/1977 «Περί Οργανισμού του 
Υπουργείου Πολιτισμού». 

11. Το άρθρο 16 του Ν. 1079/1980 «Περί Οργανισμού 
και λειτουργίας Εθνικής Πινακοθήκης και Μουσείου Αλε¬ 
ξάνδρου Σούτσου». 

12. Το ΤΕΕΕΧ του Υπουργείου Προεδρίας της Κυβέρ¬ 
νησης αριθ. ΔΙΔΑΔ/Φ37/2691 ΟΙΚ/146/5.1.1993 και 

13. Την απόφασή μας αριθ. 32456/2.8.1990 «Σύσταση 
Υπηρεσιακών Συμβουλίων του Υπουργείου Πολιτισμού και 
των εποπτευομένων από αυτό Ν,Π.Δ.Δ. (ΦΕΚ 541/Β/ 
28.8.90), αποφασίζουμε: 

1. Στην Κεντρική Υπηρεσία του Υπουργείου Πολιτισμού 
συγκροτούνται τα κάτωθι Υπηρεσιακά Συμβούλια: 

Α' Πενταμελές Υπηρεσιακό Συμβούλιο αρμόδιο για την 
κρίση των υπαλλήλων των κάτωθι κλάδων του Υπουργείου 
Πολιτισμού, καθώς και των υπαλλήλων που έχουν τις κα¬ 
τωτέρω ειδικότητες και υπηρετούν στο Υπουργείο αυτό 
με σύμβαση εργασίας ιδιωτικού δικαίου και των οποίων η 
υπηρεσιακή κατάσταση διέπεται από τις διατάξεις του 
Π.Δ. 410/1988: 

Κλάδοι: 

1. ΠΕΙ Διοικητικού 

2. ΠΕ11 Λαογράφων 

3. ΠΕΙ 4 Μεταφραστών 

4. ΠΕΙ 5 Γραμματέων Μεσαιωνικού και Νεώτερου Ευ¬ 
ρωπαϊκού Πολιτισμού 

5. ΠΕΙ 6 Ειδικού Επιστημονικού Προσωπικού για θέ¬ 
ματα Ε.Ο.Κ. 

6. ΠΕ Καλών Τεχνών 

7. ΠΕ Πληρφορικής 

8. ΤΕ1 Διοικητικού 

9. ΤΕ3 Λογιστικού 

10. ΤΕ5 Ραδιοτηλεγραφητών - Ασυρματιστών - Μηχα¬ 
νικών 

11. ΤΕ7 Τουριστικών Επαγγελμάτων 

12. ΤΕ8 Καλλιτεχνικής Εκπαίδευσης 

13. ΤΕ9 Τεχνολόγων Πρασίνου Μουσείων και Αρχαιλο- 
γικών Χώρων 

14. ΤΕ10 Γραμματέων 

15. ΤΕ11 Διοικητικού - Στατιστικού 

16. ΤΕ Πληροφορικής 

17. ΤΕ Συντηρητών 

18. ΔΕΙ Διοικητικού 

19. ΔΕ2 Δακτυλογράφων 

20. ΔΕ3 Στενογράφων - Στενοδακτυλογράφων - Δα- 
κτυλογράφων - Ξένων Γλωσσών. 

21. ΔΕ4 Μεταφραστών - Διερμηνέων 

22. ΔΕΙ 0 Τηλεφωνητών 

23. ΔΕΙ 2 Μηχανογράφησης 

24. ΔΕΙ 3 Βιβλιοθηκάριων 

25. ΔΕΙ 6 Χειριστών Φωτοτυπικών Μηχανημάτων και 
Πολυγράφου 

26. ΔΕ Προσωπικού Ηλεκτρονικών Υπολογιστών 

27. ΥΕ1 Κλητήρων 

28. ΥΕ7 Καθαριστών 
Ειδικότητες 

1. Αναλυτών Συστημάτων 

2. Πτυχιούχων Ανωτάτων Εκπαιδευτικών Ιδρυμάτων 

3. Καλλιτεχνών Συνεργατών 

4. Λογιστών (Τ.Ε.Ι.) 

5. Διοικητικών ΔΕ 

6. Δακτυλογράφων 

7. Κλητήρων 

8. Καθαριστριών 

Β' Πενταμελές Υπηρεσιακό Συμβούλιο αρμόδιο για την 
κρίση των υπαλλήλων των κάτωθι κλάδων του Υπουργείου 
Πολιτισμού, καθώς και των υπαλλήλων που έχουν τις κα¬ 
τωτέρω ειδικότητες και υπηρετούν στο Υπουργείο αυτό 
με σύμβαση εργασίας ιδιωτικού δικαίου και των οποίων η 
υπηρεσιακή κατάσταση διέπεται από τις διατάξεις του 
Π.Δ. 410/88: 

Κλάδοι: 

1. ΠΕ2 Αρχαιολόγων 

2. ΠΕ3 Αρχιτεκτόνων 

, 3. ΠΕ4 Πολιτικών Μηχανικών 

4. ΠΕ5 Μηχανολόγων 

5. ΠΕ6 Τοπογράφων 

6. ΠΕ7 Καλλιτεχνών Συντηρητώ και Μουσειακών Ζω¬ 
γράφων 

7. ΠΕ8 Χημικών Μουσείων 

8. ΠΕ9 Αρχαιολογικών Γραμματέων 

9. ΠΕ10 Μουσειακών Γλυπτών 

10. ΠΕΙ 2 Φυσικών - Γεωλόγων - Βιολόγων - Γεωπό¬ 
νων 

11. ΠΕΙ 7 Αρχαιολόγων Συντηρητών 

12. ΠΕ Αρχαιοζωολόγων 

13. ΠΕ Πλαστικών Τεχνών. 

Ειδικότητες 

1. Αρχαιολόγων 

2. Αρχιτεκτόνων 

3. Πολιτικών Μηχανικών 

4. Τοπογράφων Μηχανικών 

5. Ζωγράφων 

6. Βιολόγων 

7. Πτυχιούχων Φιλοσοφικής - Τμήμα Αρχαιολογίας 

Γ' Πενταμελές Υπηρεσιακό Συμβούλιο αρμόδιο για την 
κρίση των υπαλλήλων των κάτωθι κλάδων του Υπουργείου 


Πολιτισμού, καθώς και των υπαλλήλων που έχουν τις κα¬ 
τωτέρω ειδικότητες και υπηρετούν στο Υπουργείο αυτό 
με σύμβαση εργασίας ιδιωτικού δικαίου κάι των οποίων η 
υπηρεσιακή κατάσταση διέπεται από τις διατάξεις του 
Π.Δ. 410/88: 

Κλάδοι: 

1. ΤΕ2 Υπομηχανικών 

2. ΤΕ12 Τεχνολόγων - Ηλεκτρολόγων 

3. ΤΕ Τεχνολογικών Εφαρμογών - Μηχανολογίας 

4. ΔΕ5 Σχεδιαστών 

5. ΔΕ6 Συντηρητών Έργων Τέχνης 

6. ΔΕ7 Φωτογράφων 

7. ΔΕ8 Φροντιστών Αρχαίων 

8. ΔΕ11 Βοηθών Χημικών 

9. ΔΕΙ 4 Εκτυπωτών Φωτογράφων 

10. ΔΕΙ 5 Δυτών 

11. ΔΕΙ 7 Ηλεκτρολόγων - Ηλεκτρονικών 

12. ΔΕΙ 8 Εργοδηγών - Μηχανολόγων 

13. ΔΕΙ 9 Εργοδηγών Δομικών Έργων - Εργοδηγών 
Μηχανικών 

14. ΔΕ20 Εργατοτεχνιτών 

15. ΔΕ21 Οδηγών Αυτοκινήτου 

16. ΔΕ22 Φύλαξης - Πληροφόρησης 

17. ΥΕ2 Αρχιφυλάκων - Φυλάκων 

18. ΥΕ3 Νυκτοφυλάκων 

19. ΥΕ4 Εργατών Γενικών Καθηκόντων 

20. ΥΕ5 Συντηρητών 

21. ΥΕ6 Εργοτοτεχνιτών 

22. ΥΕ8 Υδραυλικών. 

Ειδικότητες: 

1. Ηλεκτρολόγων Υπομηχανικών 

2. Εργοδηγών 

3. Σχεδιαστών 

4. Συντηρητών Αρχαίων Έργων Τέχνης και Αντικειμέ¬ 
νων Ιστορικής Σημασίας 

5. Ηλεκτρολόγων 

6. Ηλεκτροτεχνιτών 

7. Ηλεκτρολόγων - Φωτιστών 

8. Ηλεκτρολόγων - Ηχητικών 

9. Οδηγών Αυτοκινήτων 

10. Μηχανικών Μηχανών Εσωτερικής Καύσης 

11. Τεχνολόγων Τοπογράφων Μηχανικών (Τ.Ε.Ι.) 

12. Τεχνολόγων Μηχανολόγων Μηχανικών (Τ.Ε.Ι.) 

13. Φυλάκων 

14. Νυκτοφυλάκων 

15. Εργοτοτεχνικού προσωπικού 

16. Εργατών 

17. Υδραυλικών 

18. Δενδροανθοκηπουρών 

Δ' Πενταμελές Υπηρεσιακό Συμβούλιο αρμόδιο για την 
κρίση των υπαλλήλων όλων των κλάδων, καθώς και των 
υπαλλήλων με σύμβαση, όλων των ειδικοτήτων, των 
οποίων η υπηρεσιακή κατάσταση διέπεται από τις διατά¬ 
ξεις του Π.Δ. 410/88, που υπηρετούν στις κάτωθι Δημό¬ 
σιες Υπηρεσίες και Νομικά Πρόσωπα Δημοσίου Δικαίου 
που εποπτεύονται από το Υπουργείο Πολιτισμού: 

1. Κρατική Ορχήστρα Αθηνών 

2. Κρατική Ορχήστρα Θεσσαλονίκης 

3. Μουσείο Ελληνικής Λαϊκής τέχνης 

4. Προπαρασκευαστικό και Επαγγελματικό Σχολειό Κα¬ 
λών Τεχνών Πανόρμου Τήνου. 

5. Εθνική Πινακοθήκη και Μουσείο Αλεξάνδρου Σού- 
τσου (Ν.Π.Δ.Δ.). 

2. Στο Ταμείο Αρχαιολογικών Πόρων και Απαλλοτριώ¬ 
σεων συνιστάται Πενταμελές Κοινό Υπηρεσιακό Συμβού¬ 
λιο, αρμόδιο για την κρίση των υπαλλήλων όλων των κλά¬ 
δων των κάτωθι Νομικών Προσώπων Δημοσίου Δικαίου 
που εδρεύουν στο Νομό Αττικής και εποπτεύονται από το 
Υπουργείο Πολιτισμού, καθώς ι^αι των υπαλλήλων όλων 
των ειδικοτήτων που υπηρετούν σ’ αυτά τα Ν.Π.Δ.Δ. με 
σύμβαση εργασίας ιδιωτικού δικαίου και των οποίων η 
υπηρεσιακή κατάσταση διέπεται από τις διατάξεις του 
Π.Δ. 410/88: 

1. Ταμείο Αρχαιολογικών Πόρων και Απαλλοτριώσεων. 

2. Εθνικό θέατρο. 

3. Εθνική Λυρική Σκηνή. 

4. Στέγη Καλών Τεχνών και Γραμμάτων. 

5. Επιμελητήριο Εικαστικών Τεχνών Ελλάδας 

6. Κρατική Σχολή Ορχηστικής Τέχνης 

7. Μουσείο Ελληνικών Λαϊκών Μουσικών Οργάνων - 
Κέντρο Εθνομουσικολογίας. 

3. Τα ανωτέρω Συμβούλιοα θα κρίνουν και πειθαρχικές 
υποθέσεις των υπαλλήλων για τους οποίους ορίζονται αρ¬ 
μόδια. 

4. Η κρίση των υπαλλήλων που τυχόν θα διοριστούν ή θα 
προσληφθούν ή θα μεταταγούν ή θα μεταφερθούν σε θέ¬ 
σεις κλάδων ή ειδικοτήτων διαφορετικής ονομασίας από 
τους κλάδους ή ειδικότητες που εμπίπτουν στις αρμοδιό¬ 
τητες των Α', Β' και Γ' Πενταμελών Υπηρεσιακών Συμβου¬ 
λίων της απόφασης αυτής, θα γίνεται από το αντίστοιχο 
Υπηρεσιακό Συμβούλιο του οποίου οι κλάδοι ή οι ειδικότη¬ 
τες είναι συναφείς με εκείνους στους οποίους θα διορι¬ 
στούν ή θα προσληφθούν ή θα μεταταγούν ή θα μεταφερ¬ 
θούν οι υπάλληλοι. 

5. Προκειμένου περί προαγωγής και μόνον, υπαλλήλων 
σε θέσεις που διεκδικούνται από υπαλλήλους περισσοτέ¬ 
ρων του ενός κλάδων οι οποίοι υπάγονται για την κρίση 
τους στην αρμοδιότητα διαφορετικών Συμβουλίων, τότε 
με απόφαση του Υπουργού Πολιτισμού ορίζεται ένα από 
τα παραπάνω Συμβούλια (Α' ή Β' ή Γ') ως αρμόδιο για να 
διενεργήσει την εν λόγω κρίση ώστε αυτή να είναι ενιαία 
για όλους του υποψηφίους προς προαγωγή υπαλλή¬ 
λους. 

6. Κάθε ένα από τα ως άνω Συμβούλια αποτελείται από: 

α. Έναν Αντιπρόεδρο, Σύμβουλο ή Πάρεδρο του Συμ¬ 
βουλίου της Επικρακτείας ή Αντιπρόεδρο του Αρείου Πά¬ 
γου ή Αρεοπαγίτη ή Αντιπρόεδρο, Σύμβουλο ή Πάρεδρο 
του Ελεγκτικού Συνεδρίου ή έναν Πρόεδρο Εφετών ή 
Εφέτη των πολιτικών ή διοικητικών δικαστηρίων ή ένα 
Σύμβουλο ή Πάρεδρο του Νομικού Συμβουλίου του Κρά¬ 
τους με τον αναπληρωτή του, ως Πρόεδρο. 

β. Δύο μονίμους υπαλλήλους με τους αναπληρωτές 
τους με βαθμό Γενικού Διευθυντή ή Διευθυντή Α' ή Β'. 

γ. Δύο αιρετούς εκπροσώπους των υπαλλήλων οι οποίοι 
εκλέγονται με άμεση, καθολική και μυστική ψηφοφορία 
από τους υπαλλήλους οι οποίοι υπάγονται για την κρίση 
τους στο κατά περίπτωση αρμόδιο Υπηρεσιακό Συμβού¬ 
λιο. 

7.0 κατά βαθμό ανώτερος ή αρχαιότερος των υπό στοι¬ 
χείο (β) της παρ. 6 τακτικών μελών, ορίζεται δεύτερος 
αναπληρωτής του Προέδρου. Όταν προεδρεύει ο δεύτε¬ 
ρος αναπληρωτής συμμετέχει ως μέλος ο. αναπληρωτής 
του Προεδρεύοντος. 


8. Στα ανωτέρω Συμβούλια, όταν κρίνουν θέματα προ¬ 
σωπικού με σχέση εργασίας ιδιωτικού δικαίου.των οποίων 
η υπηρεσιακή κατάσταση διέπεται από τις διατάξεις του 
Π.Δ/τος 410/1988, αντί των δύο αιρετών εκπροσώπων 
των μονίμων υπαλλήλων θα μετέχουν οι δύο αιρετοί εκ¬ 
πρόσωποι του προσωπικού με σχέση εργασίας ιδιωτικού 
δικαίου. 

9. Σε κάθε ένα από τα ως άνω Συμβούλια συμμετέχει 
υποχρεωτικά μία (1) τουλάχιστο γυναίκα. 

10. Έργα Εισηγητή σε κάθε ένα από τα παραπάνω υπό 
στοιχεία Α', Β', Γ' και Δ' Συμβούλια του Υπουργείου Πολιτι¬ 
σμού, ασκεί ο Διευθυντής Διοικητικού ή οι αρμόδιοι Τμη- 
ματάρχες Προσωπικού ή άλλοι υπάλληλοι που ορίζονται 
από τον Υπουργό Πολιτισμού. 

Έργα Εισηγητή στο Πενταμελές Κοινό Υπηρεσιακό 
Συμβούλιο που συγκροτείται με την απόφαση αυτή στο 
Ταμείο Αρχαιολογικών Πόρων και Απαλλοτριώσεων, θα 
ανατίθενται από τον Πρόεδρο στα μέλη του Συμβουλίου ή 
σε ανώτερους κατά βαθμό του κρινομένου υπαλλήλους 
του οικείου νομικού προσώπου. 

11. Γραμματέας σε κάθε Συμβούλιο ορίζεται υπάλληλος 
με βαθμό τουλάχιστο Γραμματέα Α' με τον αναπληρωτή 
του. 

12. Η θητεία του Προέδρου και των μελών των παρα¬ 
πάνω Συμβουλίων ορίζεται σε δύο (2) έτη. 

13. Κάθε ένα από τα παραπάνω Συμβούλια συνεδριάζει 
όταν είναι παρόντα τρία τουλάχιστον μέλη του. 

14. Στους Προέδρους, τα μέλη και τους Γραμματείς των 
παραπάνω Υπηρεσιακών Συμβουλίων καταβάλλεται 
αμοιβή, κατά παρέκκλιση των διατάξεων των Ν. 1256/ 
1982 και 1505/1984, όταν συνεδριάζουν εκτός του ωρα¬ 
ρίου εργασίας, η οποία καθορίζεται με κοινή απόφαση των 
Υπουργών Προεδρίας της Κυβέρνησης και Οικονομικών. 
Την αμοιβή αυτή δικαιούνται και οι Εισηγητές των Συμβου¬ 
λίων, εφόσον δεν είναι μέλη. 

15. Η απόφαση του Υπουργού Πολιτισμού αριθ. 32456/ 
2.8.1990 (ΦΕΚ 541/Β/28.8.1990) παύει να ισχύει. 

Κάλυψη δαπάνης 

16. Από τις ρυθμίσεις της απόφασης αυτής προκαλείται 
δαπάνη: 

α. Σε βάρος του Κρατικού Προϋπολογισμού ύψους 
4.800.000 δρχ. περίπου για κάθε ένα από τα οικονομικά 
έτη 1992 και 1993 για τη λειτουργία των Α', Β', Γ' και Δ' 
Υπηρεσιακών Συμβουλίων. 

Για τη δαπάνη αυτή έχει εγγράφει σχετική πίστωση στον 
Κρατικό Προϋπολογισμό υπό φορέα 21/100 και Κωδ. 
Αριθμό 0515 και 

β. Σε βάρος του προϋπολογισμού του Ταμείου Αρχαιο¬ 
λογικού Πόρων και Απαλλοτριώσεων ύψους 1.200.000 
δρχ. περίπου για κάθε ένα από τα οικονομικά έτη 1992 και 
1993 για τη λειτουργία του Πενταμελούς Κοινού Υπηρε¬ 
σιακού Συμβουλίου που συγκροτήθηκε στο ως άνω 
Ν.Π.Δ.Δ. ' 

Για τη δαπάνη αυτή θα εγγράφει σχετική πίστωση στον 
προϋπολογισμό του Τ.Α.Π.Α. υπό Κωδ. Αριθμό 0264. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 27 Ιανουάριου 1993 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΠΑΝΝΗ 

Αριθ. Δ17Ο/09/40/Φ.2.5 (5) 

Τροποποίηση της απόφασης συγκρότησης της Επιτροπής 

Μητρώου Εμπειρίας Κατασκευών (ΜΕΚ) (αναδημο¬ 
σίευση).* 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 του Π.Δ. 472/85 «Σύν¬ 
θεση Επιτροπών ΜΕΕΠ και ΜΕΚ και άλλες ρυθμίσεις σχε¬ 
τικές με την εφαρμογή των άρθρων 15, 16 και 17 του Ν. 
1418/84» (ΦΕΚ 168 Α ). 

2. Την απόφαση αρ. Δ17α/01/113/Φ.2.5/27.12.91 
«Συγκρότηση Επιτροπής Μητρώου Εμπειρίας Κατασκευα¬ 
στών (ΜΕΚ) «(ΦΕΚ 11 Β792). 

3. Την απόφαση αρ. ΕΔ2α/01/27/Φ.Ν. 294/18.3.85 
«Μητρώα Επιχειρήσεων κατασκευής δημοσίων έργων 
(ΜΕΕΠ, ΜΕΚ κ.λπ.) και άλλες ρυθμίσεις για τις εργοληπτι¬ 
κές επιχειρήσεις» (ΦΕΚ 170 Β' (όπως τροποποιήθηκε με 
την απόφαση Δ17/01 /40/Φ.Ν. 294/4.4.90 (ΦΕΚ 264 Β'). 

4. Την απόφαση αρ. Δ16α/01 /651 /ΑΦ/28.9.1992 «Το¬ 
ποθέτηση Προϊσταμένων Δ/νσεων Κεντρικών Υπηρεσιών, 
τ.ΠΥΔΕ και ΔΤΥΝ της ΓΓ ΔΕ» με την οποία τοποθετήθηκε 
προϊστάμενος της Δ/νσης Μητρώων και Τεχνικών Επαγ¬ 
γελμάτων (Δ15) ο Αντωνιάδης Δημήτριος, υπάλληλος του 
κλάδου ΠΕ Γεωλόγων με Α'β. 

5. Την αποχώρηση από την Υπηρεσία λόγω συνταξιοδό- 
τησης του Πλέσσα Διονυσίου, υπαλλήλου του κλάδου ΠΕ 
Τοπογ/φων Μηχ/κών με Α'β., αποφασίζουμε: 

1. Τροποποιούμε την απόφασή μας αρ. Δ17α/01 /113/ 
Φ.2.5/27.12.91 με την οποία συγκροτήθηκε η Επιτροπή 
Μητρώου Εμπειρίας Κατασκευαστών (ΜΕΚ) και ορί¬ 
ζουμε: 

α) Τακτικό μέλος της Επιτροπής και Πρόεδρό της τον 
Κωνσταντινίδη Αναστάσιο, υπάλληλο του κλάδου ΠΕΙ 
Πολ. Μηχανικών με Α'β σε αντικατάσταση του Πλέσσα 
Διονυσίου. 

β) Τακτικό μέλος της Επιτροπής και αναπληρωτή του 
Προέδρου της το Σαξώνη Παναγιώτη, υπάλληλο του κλά¬ 
δου ΠΕΙ Πολ. Μηχ. με Α'β σε αντικατάσταση του Αντω- 
νιάδη Δημητρίου. 

* Αναδημοσιεύεται, επειδή δημοσιεύθηκε εσφαλμένα στο 
ΦΕΚ 731/17.12.1992 (τ.Β'). 


Τ.α ανωτέρω μέλη ορίζονται για το υπόλοιπο της θητείας 
της Επιτροπής που λήγει την 31 Δεκεμβρίου 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1993 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 

Αριθ. 523 (6) 

Τροποποίηση της 3382/13.2.92 απόφασης περί συστά- 
σεως Συνδέσμου Προστασίας και Ανάπτυξης Υμητ¬ 
τού. 

ΟΙ ΝΟΜΑΡΧΕΣ ΑΘΗΝΩΝ, 

ΑΝΑΤ. ΑΤΤΙΚΗΣ ΚΑΙ ΠΕΙΡΑΙΑ 

Έχοντας υπόψη: 

1. Την 3382/13.2.92 απόφασή μας με την οποία συστά- 
θηκε Σύνδεσμος Προστασίας και Ανάπτυξης Υμηττού που 
δημοσιεύθηκε στο ΦΕΚ 189/20.3.92 (τ.Β'). 

2. Τις διατάξεις της παρ. 8 του άρθρου 196 του Π.Δ. 
323/89 «Δ.Κ.Κ», σύμφωνα με τις οποίες επιτρέπεται η 
συμμετοχή του Συνδέσμου σε συνεστημένη επιχείρηση 
των άρθρων 43, 44, 45 και 46 παρ. 1 εδ. α' και β' του Ν. 
1416/1984. 

3. Το 39357/6.3.92 έγγραφο του Υπουργείου Εσωτερι¬ 
κών, αποφασίζουμε: 

Τροποποιούμε την περίπτωση ε της παρ. 2 της 3382/ 
13.2.92 απόφασή μας ως εξής: 

«ε. Η συμμετοχή σε αναπτυξιακού χαρακτήρα επιχειρη¬ 
ματικές πρωτοβουλίες κάλυψη δαπάνης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του νομικού προσώ¬ 
που «Σύνδεσμος προστασίας και Ανάπτυξης Υμηττού» το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 1993 
Οι Νομάρχες 
ΑΘΗΝΩΝ 

Γ. Ε. ΑΓΓΕΛΙΔΑΚΗΣ 
ΑΝΑΤ. ΑΤΤΙΚΗΣ ΠΕΙΡΑΙΑ 

Ε. ΧΑΡΑΛΑΜΠΙΔΗΣ Π. ΓΥΦΤΟΥΛΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Διεύθυνση 

Καποδιστρίου 34 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤ ΟΚ 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » 

» 

Β' 

» 

30.000 

» 

1.500 

γ) » » 

» 

Γ' 

» 

10.000 

» 

500 

δ) » » 

» 

Δ' 

» 

30.000 

» 

1.500 

ε) » » 

» 

Αναπτυξιακών Πράξεων 

» 

20.000 

» 

1.000 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.δι Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













